6.4.2022
DA
Den Europæiske Unions Tidende
C 152/3
3.2.
Mens mange andre stadig taler om online- og offlinesalgskanaler, integrerer de mest succesrige virksomheder online- og offlinemiljøet til multikanaler og tilbyder dermed kunderne én samlet oplevelse.
Dette bidrager til øget konkurrence mellem de forskellige forretningsmodeller og skaber flere valgmuligheder og større gennemsigtighed for forbrugerne, arbejdspladser og vækst. 3.3.
En af de største udfordringer for detailsektoren er, at der mangler lige konkurrencevilkår online i forhold virksomheder fra tredjelande.
Nogle af disse spørgsmål behandles allerede i forskellige initiativer fra Kommissionen.
Medierne beretter jævnlig om, at ikke-EU-produkter, som sælges online af virksomheder fra tredjelande, ikke overholder EU's regler eller sågar er usikre eller farlige.
Dette skaber unfair konkurrence for EU-baserede virksomheder, som opfylder EU's regler, der kræver, at produkter, der sælges til forbrugerne, skal være sikre, og at forbrugerrettighederne skal overholdes.
Problemet forværres af manglende markedsovervågning og toldkontrol samt høje omkostninger til overholdelse for de virksomheder, der overholder lovgivningen.
For forbrugerne er det vanskeligt at modstå fristelsen ved lavere priser.
En undersøgelse fra 2020 peger på, at næsten 70 % af de EU-forbrugere, som køber i udlandet, har købt produkter, som sælges fra Kina — et tal, som i 2014 lå på ca. 15 % (1). 3.4.
Detail- og engrosvirksomheder innoverer, tilpasser sig og eksperimenterer for at undersøge nye produkter, tjenesteydelser og forretningsmodeller og dermed holde trit med forbrugernes behov.
Mere end to ud af tre detailvirksomheder havde ikke onlineoperationer før covid-19, og pandemien har vist, hvor vigtigt det er for mange virksomheders overlevelse at have multikanaler, navnlig — men ikke kun — for SMV'er inden for detail- og engroshandel. 3.5.
Digital innovation forbedrer Europas konkurrenceevne på globalt plan.
En ud af to europæiske kunder handler allerede online, og de handler samlet set for et beløb på 424 mia.
EUR årligt (2), men der er stor forskel på onlinehandelens andel for de enkelte produkttyper.
Kun 15 % af forbrugerne køber i dag på tværs af grænserne, og kun 7 % af SMV'erne sælger uden for deres eget land.
Der er brug for en solid og ambitiøs digital politik for sektoren i Europa for at høste fordelene ved disse muligheder og sikre, at alle virksomheder kommer med i processen, at deres arbejdstageres arbejdsvilkår forbedres, og at kunderne oplever en klar fordel ved digitaliseringen af detailsektoren i hele Europa, idet der opretholdes et højt forbrugerbeskyttelsesniveau på tværs af alle salgskanaler.
4.
Den grønne omstilling 4.1.
Covid-19-krisen har afsløret en øget forbrugerefterspørgsel efter bæredygtige produkter og måder at drive virksomhed på.
Detail- og engrosvirksomheder har fungeret som en vigtig kontaktflade til slutforbrugerne og spillede en vigtig rolle med hensyn til at foregribe og stimulere efterspørgslen efter mere bæredygtige, genanvendelige og/eller genbrugelige produkter og emballager.
Detail- og engrosvirksomheder har i mange år været aktive med hensyn til at tilskynde til et bæredygtigt forbrug og mindske CO2-udledningerne i deres drift og forsyningskæder.
Men de er stødt på udfordringer med hensyn til at fremme denne omstilling i en sektor med høje faste omkostninger og lave margener. 4.2.
Detailsektoren yder et vigtigt bidrag til indsamling og genanvendelse af affald.
Systemer for udvidet producentansvar er baseret på størrelsen af en given affaldsstrøm, som en virksomhed sender ud på det marked, den opererer på.
Dette ansvar er ikke så klart, når virksomheder, som ikke er fysisk etableret i EU, sender produkter ud på EU-markedet, eller når forbrugerne gør det gennem direkte import.
I disse tilfælde genanvendes eller fjernes produktaffald, som kommer ind i affaldsstrømmen, på de europæiske detailvirksomheders regning.
Dette omfatter affald, som skabes af tredjelandsoperatører, som intet betaler.
Der er behov for et øget samarbejde mellem WEEE-ordninger (affald fra elektrisk og elektronisk udstyr) og onlinesalgsvirksomheder, som er etableret uden for EU, og det samme gælder skridt til at gøre disse virksomheder opmærksomme på deres ansvar i henhold til ordninger for udvidet producentansvar.
Forbrugerbevidsthed om genanvendelsesprocesser og omkostninger er også afgørende for at gøre følgerne af at købe online mere gennemsigtige.
5.
Kvalifikationer 5.1.
EØSU støtter den fælles erklæring af 8. april 2020 (3), som slår til lyd for en europæisk pagt for handel, udsendt af arbejdsmarkedsparterne inden for detail- og engrossektoren, UNI-Europa og EuroCommerce.
I erklæringen fremhæves den hidtil usete indvirkning, som covid-19-krisen har haft på detail- og engrosvirksomheders levedygtighed og deres arbejdsstyrkes modstandsdygtighed.
Traditionen for samarbejde på arbejdsmarkedet og hyppigheden af skræddersyede ordninger i sektoren, ofte gennem kollektive aftaler, har sat virksomhederne i stand til at håndtere den pludselige og radikale tilpasning til den »nye normaltilstand« effektivt.
Arbejdsmarkedets parter har foreslået en »europæisk pagt for handel« for EU og offentlige myndigheder med henblik på at hjælpe sektoren med at forbedre dens modstandsdygtighed på lang sigt gennem målrettede støtteforanstaltninger og ved at fremskynde den grønne og den digitale omstilling.
(1) (2) (3)
E-commerce in Europe 2020.
https://www.eurocommerce.eu/about-us/the-narratives.aspx 2020.04.08 — EuroCommerce_UniEuropa_statement.pdf.